Levons Aronjans

Levons Aronjans (; dzimis , Erevānā) ir Armēnijas starptautiskais lielmeistars šahā (2000), kurš no 2003. gada oktobra līdz 2004. gada maijam pārstāvēja Vāciju. Kopš 2021. gada nogales pārstāv ASV.

 Šahista karjera 
Šahu iemācījies spēlēt 5 gadu vecumā. Jau 1994. gadā kļuvis par Pasaules junioru čempionu U12 vecuma grupā. Par šo panākumu FIDE viņam piešķīrusi FIDE meistara nosaukumu (FM). 1995. gadā uzvarējis Pasaules junioru čempionātā U14 vecuma grupā. 1996. gadā kļuvis par starptautisko meistaru (IM). 1997. gadā uzvarējis Pasaules junioru čempionātā U20 vecuma grupā. 1999. gadā kļuvis par Armēnijas čempionāta sudraba medaļas laureātu. 2000. gadā izpildījis starptautiskā lielmeistara (GM) normu. 2002. gadā atkārtoti uzvarējis Pasaules junioru čempionātā U20 vecuma grupā. 2003. un 2004. gadā divas reizes pēc kārtas izcīnījis bronzas medaļu Eiropas šaha čempionātos.European Individual Chess Championship 2004European Individual Chess Championship 2005

2000. gadā debitējis Pasaules šaha čempionātā pēc izslēgšanas sistēmas Lasvegasā, kur 2. kārtā zaudējis Janam Timmanam ar ½:1½.1999 FIDE Knockout Matches
2004. gadā Tripolē nokļuvis līdz 3. kārtai.
2005. gadā Pasaules kausa izcīņā Hantimansijskā kļuvis par uzvarētāju, finālā pieveicot Ruslanu Ponomarjovu ar 3:1.2005 World Cup
2007. gadā pretendentu maču finālā uzvarējis Alekseju Širovu ar 3½:2½.2007 Candidates Matches Tomēr 2007. gada Pasaules šaha čempionāta Mehiko nospēlējis neveiksmīgi, dalot ar Aleksandru Morozēviču 6.-7. vietu.World Chess Championship 2007 Mexico City 2007. gada Pasaules kausa izcīņā izstājies 4. kārtā. 2011. gadā pretendentu mačos Kazaņā zaudējis ceturtdaļfinālā Aleksandram Griščukam ar 2½:3½.2011 Candidates Event 2013. gadā pretendentu turnīrā Londonā dalījis ar Pjotru Svidleru 3.-4. vietu.2013 Candidates Event 2013. gada Pasaules kausā Trumsē izstājies 3. kārtā. 2014. gadā pretendentu turnīrā Hantimansijskā dalījis (atkal ar Svidleru) 6.-7. vietu.Viswanathan Anand is the winner of Candidates Tournament 2017. gadā Tbilisi uzvarējis Pasaules kausa šahā, finālā pieveicot Dinu Ližeņu ar 4:2, un nodrošinājis piedalīšanos 2018. gada Pasaules šaha čempionāta pretendentu turnīrā.2017 World Cup 2018. gada martā Berlīnē palicis 8. vietā pretendentu turnīrā. 2021. gada jūnijā Bukarestē dalījis 2.-4. vietu Grand Chess Tour 1. posma turnīrā.Grand Chess Tour Bucharest 2021

Vairākkārt pārstāvējis Armēnijas izlasi lielākajos komandu šaha turnīros:
 Pasaules šaha olimpiādēs piedalījies 7 reizes (1996, 2004-2014). Komandu vērtējumā izcīnījis 3 zelta (2006, 2008, 2012) un bronzas (2004) medaļas, bet individuālajā - zelta (2012) un sudraba (2010) medaļas,
 Pasaules komandu šaha čempionātos piedalījies 5 reizes (2005-2015). Komandu vērtējumā izcīnījis zelta (2011) un 2 bronzas (2005, 2015) medaļas, bet individuālajā - zelta (2013) un 3 sudraba (2005, 2010, 2011) medaļas,
 Eiropas komandu šaha čempionātos piedalījies 8 reizes (1999, 2005-2017). Komandu vērtējumā izcīnījis zelta (1999) un 2 sudraba (2007, 2015) medaļas, bet individuālajā - zelta (2017), 2 sudraba (2011, 2015) un bronzas (2013) medaļas.
2005. gada Eiropas klubu komandu šaha čempionāta uzvarētājs Krievijas komandas "ShK Tomsk-400" sastāvā.

2021. gada novembrī Rīgā ierindojies 26. vietā 2021. gada "FIDE Chess.com Grand Swiss" turnīrā.2021 FIDE Chess.com Grand Swiss

2021. gada nogalē paziņojis par savu lēmumu turpmāk šaha turnīros pārstāvēt ASV.

2022. gada oktobrī Sentluisā ierindojies 10. vietā ASV šaha čempionātā.Pairings & Results | www.uschesschamps.com 2023. gada oktobrī Sentluisā ierindojies 8. vietā ASV šaha čempionātā.2023 U.S. Championships 2023. gada novembrī Daglasā ierindojies 23. vietā "FIDE Grand Swiss" turnīrā.2023 FIDE Grand Swiss 2024. gadā Budapeštā ASV izlases sastāvā izcīnījis sudraba medaļu šaha olimpiādē gan komandu, gan individuālā vērtējumā.45th Chess Olympiad Budapest 2024 Open 2024. gada oktobrī Sentluisā izcīnījis 3. vietu ASV šaha čempionātā. 2025. gada septembrī Samarkandā ierindojies 84. vietā "FIDE Grand Swiss" turnīrā.FIDE Grand Swiss Tournament 2025 Open 2025. gada oktobrī Sentluisā izcīnījis 3. vietu ASV šaha čempionātā.2025 US Championship

2010. gada novembrī bijis pirmais Armēnijas šahists un sestais šaha vēsturē (pēc Kasparova, Kramņika, Ananda, Topalova un Karlsena), kura FIDE reitings pārsniedzis 2800 punktus.

 Personīgā dzīve 
Bijis precējies ar Filipīnās dzimušu Austrālijas šaha meistari Ariannu Kaoili (1986—2020).

 Atsauces 

 Ārējās saites 
  šahista profils vietnē fide.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Eiropas komandu šaha čempionāti)
  šahista profils vietnē olimpbase.org (Pasaules komandu šaha čempionāti)
  šahista profils vietnē olimpbase.org (Eiropas klubu komandu šaha čempionāti)

Kategorija:1982. gadā dzimušie
Kategorija:Armēnijas šahisti
Kategorija:ASV šahisti
Kategorija:Vācijas šahisti
Kategorija:Erevānā dzimušie